### *Projekts*

**LATVIJAS REPUBLIKAS MINISTRU KABINETS**

   2013.gada \_\_\_. \_\_\_\_\_\_\_\_\_    Noteikumi Nr.\_\_\_

   Rīgā    (prot. Nr.\_\_ \_\_ § )

**Latvijas Nacionālā vēstures muzeja**

**publisko maksas pakalpojumu cenrādis**

Izdoti saskaņā ar

Likuma par budžetu un finanšu vadību

5.panta devīto daļu

1. Noteikumi nosaka Latvijas Nacionālā vēstures muzeja (turpmāk – muzejs) sniegto publisko maksas pakalpojumu cenrādi.

2. Muzejs sniedz publiskos maksas pakalpojumus saskaņā ar cenrādi ([pielikums](http://likumi.lv/doc.php?id=252753#piel0)).

3. Par muzeja publisko maksas pakalpojumu cenrāža 1.1.apakšpunktā minēto pakalpojumu maksu neiekasē no:

3.1. pirmsskolas vecuma bērniem;

3.2. daudzbērnu ģimenēm (uzrādot statusu apliecinošu dokumentu);

3.3. dažāda profila speciālo klašu audzēkņiem, bāreņiem un bez vecāku gādības palikušajiem bērniem, dienas aprūpes centru, krīzes centru un internātskolu audzēkņiem, psihosociālās rehabilitācijas centru audzēkņiem (uzrādot statusu apliecinošu dokumentu);

3.4. personām ar I, II un III invaliditātes grupu (uzrādot invaliditātes apliecību) un no vienas personas, kura pavada personu ar I invaliditātes grupu;

3.5. politiski represētajām personām (uzrādot apliecību);

3.6. Latvijas muzeju darbiniekiem (uzrādot apliecību);

3.7. Starptautiskās muzeju padomes (*ICOM*) biedriem (uzrādot biedra karti);

3.8. augstāko izglītības iestāžu studentiem, kuri studē vēstures studiju programmā (uzrādot apliecību);

3.9. grupas (ne mazāk par 10 apmeklētājiem) vadītāja (gida);

3.10. muzeja apmeklētājiem Starptautiskajā muzeju dienā – 18.maijā.

4. Muzeja noteiktajās akciju dienās par muzeja publisko maksas pakalpojumu cenrāža 1.1., 1.2., 1.3., 1.4. un 1.7.apakšpunktā minētajiem pakalpojumiem maksu no muzeja noteiktajām apmeklētāju grupām neiekasē.

5. Maksai par muzeja publisko maksas pakalpojumu cenrāža 1.1., 1.2., 1.3. un 1.4.apakšpunktā minētajiem pakalpojumiem piemēro atlaidi 10 % apmērā, ja grupā ir ne mazāk par 10 apmeklētājiem.

6. Maksājumu par muzeja sniegtajiem publiskajiem maksas pakalpojumiem veic, izmantojot vienu no šādiem maksāšanas veidiem:

6.1. ar tāda maksājumu pakalpojuma sniedzēja starpniecību, kuram ir tiesības sniegt maksājumu pakalpojumus Maksājumu pakalpojumu un elektroniskās naudas likuma izpratnē;

6.2. skaidrā naudā muzeja kasē;

6.3. ar *VISA, VISA Electron, MasterCard, Maestro* vai *American Express* maksājumu karti muzejā maksājumu karšu pieņemšanas terminālī vai citā alternatīvā sistēmā, ja muzejs vai starpniekinstitūcija to tehniski nodrošina.

7. Atzīt par spēku zaudējušiem Ministru kabineta 2011.gada 13.decembra noteikumus Nr.946 „Noteikumi par valsts aģentūras „Latvijas Nacionālais vēstures muzejs” sniegto publisko maksas pakalpojumu cenrādi” (Latvijas Vēstnesis, 2011, 198.nr.).

8. Skaidras naudas maksājumiem, kuri vienlaicīgas apgrozības periodā veikti latos, piemēro Ministru kabineta 2011.gada 13.decembra noteikumus Nr.946 „Noteikumi par valsts aģentūras „Latvijas Nacionālais vēstures muzejs” sniegto publisko maksas pakalpojumu cenrādi””.

9. Noteikumi stājas spēkā 2014.gada 1.janvārī.

Ministru prezidents V.Dombrovskis

Kultūras ministra p.i.

    tieslietu ministrs                                                             J.Bordāns

Vīza: Valsts sekretārs G.Puķītis

2013.09.23. 11:15

392

Arnis Radiņš

Tālr. 67227429

[arnis.radins@history-museum.lv](mailto:arnis.radins@history-museum.lv)